Նիկոլյա Պեպե

**Նիկոլյա Պեպե** (, ), կոտ դ'իվուարցի պրոֆեսիոնալ ֆուտբոլիստ։ Ներկայումս հանդես է գալիս Արսենալի և Կոտ դ'Իվուարի ազգային հավաքականի կազմում։ Խաղում է աջ վինգերի դիրքում։

## Ակումբային կարիերա
### Անժե
Ֆրանսիայի ցածր դիվիզիոններում հանդես գալուց հետո Պեպեն իր պրոֆեսիոնալ դեբյուտը Անժեի կազմում նշեց 2014 թվականի օգոստոսի 26-ին՝ Ֆրանսիայի լիգայի գավաթի Արլ-Ավինյոնի դեմ խաղում։ Առաջին հանդիպումը Լիգա 2-ում անցկացրեց նոյեմբերի 21-ին՝ Այաչոյի դեմ խաղում։ 2015 թվականի հուլիսի 2-ին Պեպեն 1 տարվա վարձավճարով միացավ Օրլեանին։ Իր դեբյուտը ակումբի կազմում նշեց օգոստոսի 7-ին՝ Սերկլ Ատլետիկի դեմ խաղում։ Պրոֆեսիոնալ կարիերայում իր առաջին գոլը խփեց հոկտեմբերի 16-ին՝ Էպինալի դեմ խաղում։ Օրլեանի կազմում Պեպեն անցկացրեց 30 հանդիպում՝ դառնալով 7 գոլի և 2 գոլային փոխանցման հեղինակ։

2016-17 մրցաշրջանում Պեպեն վերադարձավ Անժե։ Իր դեբյուտը Լիգա 1-ում նշեց 2016 թվականի օգոստոսի 13-ին՝ փոխարինման մտնելով Մոնպելիեի դեմ խաղում։ Իր առաջին գոլը Ֆրանսիայի առաջնությունում խփեց նոյեմբերի 19-ին՝ Ռենի դեմ խաղում։ Նոյեմբերի 27-ին Պեպեն գոլի հեղինակ դարձավ Սենտ-Էտիենի դեմ խաղում, սակայն Անժեն պարտվեց 2-1 հաշվով։ 2017 թվականի հունվարի 28-ին նա գոլ խփեց Մեցի դեմ խաղում՝ օգնելով իր թիմին հաղթել 2-1 հաշվով։ Մայիսի 27-ին կոտ դ'իվուարցին թիմի մեկնարկային կազմում խաղադաշտ դուրս եկավ Ֆրանսիայի գավաթի եզրափակչի ՊՍԺ-ի դեմ խաղում, սակայն Անժեն պարտվեց 1-0 հաշվով։ Ակումբի կազմում Պեպեն անցկացրեց 47 հանդիպում՝ դառնալով 3 գոլի և 2 գոլային փոխանցման հեղինակ։

### Լիլ
2017 թվականի հունիսի 21-ին Պեպեն 5 տարվա պայմանագիր կնքեց Լիլի հետ։ Իր դեբյուտը նշեց օգոստոսի 20-ին՝ թիմի մեկնարկային կազմում խաղադաշտ դուրս գալով Կանի դեմ խաղում։ Իր առաջին գոլը խփեց նոյեմբերի 5-ին՝ դուբլ ձևակերպելով Մեցի դեմ խաղում։ Դեկտեմբերի 2-ին Պեպեն խփեց Թուլուզի դեմ հանդիպման միակ գնդակը՝ 1-0 հաշվով հաղթանակ պարգևելով Լիլին։ 2018 թվականի ապրիլի 14-ին նա գոլի և գոլային փոխանցման հեղինակ դարձավ Գենգանի դեմ խաղում։ Ապրիլի 28-ին՝ Մեցի դեմ խաղում Պեպեն կրկին դարձավ գոլի և գոլային փոխանցման հեղինակ՝ օգնելով իր թիմին հաղթել 3-1 հաշվով։ Մայիսի 6-ին կոտ դ'իվուարցին դուբլ ձևակերպեց Թուլուզի դեմ խաղում։ Իր առաջին մրցաշրջանում Պեպեն անցկացրեց 38 հանդիպում՝ դառնալով 14 գոլի և 5 գոլային փոխանցման հեղինակ։

2018 թվականի օգոստոսի 11-ին Պեպեն գոլի և գոլային փոխանցման հեղինակ դարձավ Ռենի դեմ խաղում։ Օգոստոսի 26-ին նա 2 գոլային փոխանցում տվեց Գենգանի դեմ խաղում, իսկ հանդիպումն ավարտվեց 3-0 հաշվով։ Սեպտեմբերի 15-ին կոտ դ'իվուարցին հետ-տրիկ ձևակերպեց Ամյենի դեմ խաղում՝ օգնելով Լիլին հաղթել 3-2 հաշվով։ Հոկտեմբերի 6-ին Պեպեն գոլի և գոլային փոխանցման հեղինակ դարձավ Սենտ-Էտիենի դեմ խաղում։ Դեկտեմբերի 4-ին նա խփեց Մոնպելիեի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Դեկտեմբերի 9-ին Պեպեն գրավեց Ռեյմսի դարպասը հանդիպման 6-րդ ավելացված րոպեին՝ փրկելով Լիլին պարտությունից։

2019 թվականի հունվարի 11-ին՝ Կանի դեմ խաղում Պեպեն դարձավ գոլի և 2 գոլային փոխանցման հեղինակ՝ օգնելով Լիլին հաղթել 3-1 հաշվով։ Հունվարի 25-ին նա դուբլ ձևակերպեց Օլիմպիկ Մարսելի դեմ խաղում, իսկ հանդիպումն ավարտվեց 2-1 հաշվով։ Փետրվարի 1-ին կոտ դ'իվուարցին գոլի և գոլային փոխանցման հեղինակ դարձավ Նիսի դեմ խաղում։ Մարտի 10-ին Պեպեն խփեց Սենտ-Էտիենի դեմ հանդիպման միակ գնդակը խաղի 87-րդ րոպեին՝ 1-0 հաշվով հաղթանակ պարգևելով իր թիմին։ Ապրիլի 14-ին կոտ դ'իվուարցին գոլի և 2 գոլային փոխանցման հեղինակ դարձավ Պարի Սեն-Ժերմենի դեմ խաղում, իսկ Լիլը հաղթեց Ֆրանսիայի չեմպիոնին 5-1 հաշվով։ Մայիսի 18-ին նա դուբլ ձևակերպեց Անժեի դեմ խաղում։ 2018-19 մրցաշրջանում Պեպեն դարձավ Լիգա 1-ի երկրորդ լավագույն ռմբարկուն խփած 22 գոլերով՝ զիջելով միայն Կիլիան Մբապպեին, ինչպես նաև՝ ընդգրկվեց առաջնության խորհրդանշական հավաքականում։ Լիլի կազմում նա անցկացրեց 79 հանդիպում՝ դառնալով 37 գոլի և 17 գոլային փոխանցման հեղինակ։

### Արսենալ
2019 թվականի օգոստոսի 1-ին Պեպեն 5 տարվա պայմանագիր կնքեց Արսենալի հետ։ Ակումբը նրա համար վճարեց ռեկորդային 72 միլիոն ֆունտ ստերլինգ, իսկ կոտ դ'իվուարցին ստացավ 19 համարի մարզաշապիկը։ Իր դեբյուտը Արսենալի կազմում Պեպեն նշեց օգոստոսի 11-ին՝ փոխարինելով Ռիս Նելսոնին Նյուքասլ Յունայթեդի դեմ խաղում։ Առաջին հանդիպումը եվրոպական առաջնություններում անցկացրեց սեպտեմբերի 19-ին՝ փոխարինելով Էմիլ Սմիթ Ռոուին Եվրոպայի Լիգայի խմբային փուլի Այնտրախտ Ֆրանկֆուրտի դեմ խաղում և այս խաղում դառնալով գոլային փոխանցման հեղինակ։ Իր առաջին գոլը Պրեմիեր Լիգայում կոտ դ'իվուարցին խփեց սեպտեմբերի 22-ին՝ Աստոն Վիլլայի դեմ խաղում։ Հոկտեմբերի 24-ին Պեպեն դուբլ ձևակերպեց Եվրոպայի Լիգայի Վիտորիա Գիմարայնշի դեմ խաղում՝ 3-2 հաշվով հաղթանակ պարգևելով Արսենալին։

## Միջազգային կարիերա
Կոտ դ'Իվուարի ազգային հավաքական Պեպեն առաջին անգամ հրավիրվեց 2016 թվականի նոյեմբերին՝ Մարոկկոյի և Ֆրանսիայի դեմ խաղերի համար։ Իր դեբյուտը ազգային հավաքականում նշեց նոյեմբերի 15-ին՝ փոխարինելով Մաքս Գրադելին Ֆրանսիայի դեմ խաղում։ 2017 թվականի հունվարին Պեպեն մասնակցեց Աֆրիկայի ազգերի գավաթին, սակայն խաղադաշտ դուրս չեկավ ոչ մի խաղում։ Իր առաջին գոլը հավաքականի կազմում խփեց 2018 թվականի մարտի 24-ին՝ դուբլ ձևակերպելով Տոգոյի դեմ խաղում, իսկ հանդիպումն ավարտվեց 2-2 հաշվով։ Մարտի 27-ին Պեպեն գոլի հեղինակ դարձավ Մոլդովայի դեմ ընկերական խաղում։

2019 թվականի մարտի 23-ին Պեպեն գոլ խփեց Ռուանդայի դեմ խաղում։ Ամռանը նա մասնակցեց Աֆրիկայի ազգերի գավաթին՝ անցկացնելով 3 հանդիպում, իսկ Կոտ դ'Իվուարը հասավ մրցաշարի քառորդ եզրափակիչ՝ հետխաղյա 11-մետրանոցների հարվածաշարում պարտվելով Ալժիրին։

## Կարիերայի վիճակագրություն
### Ակումբային վիճակագրություն
*2019 թվականի նոյեմբերի 22-ի դրությամբ*

### Միջազգային վիճակագրություն
*2019 թվականի նոյեմբերի 22-ի դրությամբ*

### Միջազգային գոլեր

## Նվաճումներ
### Անհատական

* Ֆրանսիայի առաջնության խորհրդանշական հավաքական. 2018–19
* Մարկ-Վիվյեն Ֆոեի մրցանակ. 2019

## Ծանոթագրություններ

## Արտաքին հղումներ
* Պեպեի պաշտոնական Ինստագրամի էջը
* Պեպեն transfermarkt-ում
* Պեպեն soccerbase.com-ում
* Պեպեն WhoScored.com կայքում
* Պեպեն Լիլի պաշտոնական կայքում 
* Պեպեն Արսենալի պաշտոնական կայքում
* Պեպեն Լիգա 1-ի պաշտոնական կայքում 
* Պեպեն Պրեմիեր Լիգայի պաշտոնական կայքում 
* Պեպեն ՈՒԵՖԱ-ի պաշտոնական կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Անժեի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Կոտ դ'Իվուարի հավաքականի ֆուտբոլիստներ
Կատեգորիա:Կոտ դ'Իվուարի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օռլեանի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Տրաբզոնսպորի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Վիլյառեալի ֆուտբոլիստներ